CELEX: 62014CN0468
Language: et
Date: 2014-10-13 00:00:00
Title: Kohtuasi C-468/14: 13. oktoobril 2014 esitatud hagi – Euroopa Komisjon versus Taani Kuningriik

8.12.2014   
            
            
               ET
            
            
               Euroopa Liidu Teataja
            
            
               C 439/25
            
         13. oktoobril 2014 esitatud hagi – Euroopa Komisjon versus Taani Kuningriik
   (Kohtuasi C-468/14)
   (2014/C 439/34)
   Kohtumenetluse keel: taani
   
      Pooled
   
   
      Hageja: Euroopa Komisjon (esindajad: M. Clausen ja C. Cattabriga)
   
      Kostja: Taani Kuningriik
   
      Hageja nõuded
   
   
               —
            
            
               Tuvastada, et kuna Taani Kuningriik on säilitanud õigusliku olukorra, milles lahtine nuusktubakas on lubatud, kuigi see on vastuolus Euroopa Parlamendi ja nõukogu 5. juuni 2001. aasta direktiivi 2001/37/EÜ tubakatoodete valmistamist, esitlemist ja müüki käsitlevate liikmesriikide õigus- ja haldusnormide ühtlustamise kohta (1) artikliga 8 koostoimes artikli 2 lõikega 4, siis on Taani Kuningriik rikkunud sellest direktiivist tulenevaid kohustusi.
            
         
               —
            
            
               Mõista kohtukulud välja Taani Kuningriigilt.
            
         
      Väited ja peamised argumendid
   
   Taani Kuningriik on rikkunud direktiivi 2001/37/EÜ artiklist 8 tulenevaid kohustusi, sest ta keelas Taanis ära ainult portsjonitena poorsetes kotikestes nuusktubaka müümise, mitte aga selle lahtisena müümise. Taani ei ole vastu vaielnud sellele, et suukaudseks kasutamiseks mõeldud tubaka müümise keelustamise osas ei ole tema normid liidu õigusega kooskõlas. Taani parlament (Folketing) ei võtnud vastu seaduseelnõu, millega oleks täielikult keelustatud Taanis nuusktubaka müümine.
   Taani ei ole lubanud viia Taani õigusnorme liidu õigusega kooskõlla. Sellest tulenevalt järeldab komisjon, et Taani ei ole endiselt täitnud kohustusi, mis tulenevad direktiivi artiklist 8 koostoimes artikli 2 lõikega 4.
   
      (1)  EÜT 2001 L 194, lk 26; ELT eriväljaanne 15/006, lk 147.